Dr.Ebdilmecît Şêxo 


TU Bl XWEDÊKÊ 
MEDÊGRÎ ! 

Diyarî. 

Ji giyanê dayika min Ferîde re 

Min nizanî çi bû ! 


Diyarîji giyanê nemirEdîbîbrahîm re 

Min nizanîçi bû !! 

Ji nişkava min dît 
Hemû gulên guldanên 
Hawîrdora min 
Serxweş 
Çavbeloq bûn 

Bi awirşewat bi stêrka Gelawêjê re 
Dipeyvîn. 

Darên çavên keçên min 
Babelîskên tûj 
Di nav porên dilberan de 
Berdan. 

Qîrîna zarokan di pêçekan de 
Mîna çivîkan di dilên 
Jinên bedew de 
Dilorandin. 

Lê min nizanîçi bû I! 

Min dît MELEKÎTAWIS 
Ûneqşa welatê "Diyako " 

Ya ku li ser avraza Hesîrkê 
Ûli sr berpala Çiyayê Lêlunê 
Bi hevringa Rîngoyê Kîmarê nîgarkirî 
Rûçkên hevji firmêskên dilzariyê 
Paqij dikirin. 

Lê min nizanîçi bû!!. 

Min dît 

Baweşînên darên zeytûnê 
Henarên kerikîji daran 
Bi ser serên bûk û zavên 
Bajarê min de berdidan. 
Ûkeskesorê ji gulistana xwe 
Nêrgiz bi ser alûleyên giyanên 
Dayikan de berdidan. 

Lê dîsan min nizanîçi bû !!! 

Min dît îro 

Karwanên tivîrk û hechecokên 
Gundên me 
Mîna berbiyan 
Bi sîmfoniyên hestnazik 
Pêşwaziya fireşteyekê 
Dikin. 

Dîsan min nizanîçi bû!! 

Lê min dît helbestên 
Rûxwaş û Hêmen 
Bi destanên bajarê min 
avdas dikin 

Û xûşxûşa Kaniya Maratê 
Mîna minalekî 
Di dawa Xedîca Sewrên de 
Bê mêtina memkan 

Û li ber lorîna Leyle bi ara.amî. 

Xew dike. 

Bîranîn 


Xûrandina tiştekî 
Li ser ruyê min 
Ez ji nivînê 
Berbangê 
Şiyar kirim. 

Bi lez çûm ber nînikê 
Bibînim şopa wê tiştê 
Min pişkojek 
Gulek erxiwanî 
Li ser rûçka xwe 
Dît. 

Tavildanê 
Bi bîra min hat 
Ramûsanek afretek 
Kurd 

Bi boneya roja dayikbûna 
Min ... 


*Min ev helbesta bi yadî raperîna Kurdistanê (1991), di koreke 
helbestî de li Hewlêrê (1993) xwend . Herweha jî ewa di 
rojnama (Birayetî )de bi tîpên Erebî, hejmar (1644), 1993 de 
hatiye weşandin , dîsan wergera wê jî bi zimanê Erebî di 
Kovara Karwan de li Hewlêrê hatiye belavkirin. 

Erê Efrîna min 


Cobarên xemgîniyên te 
Di bin lehiyên nalînên 
Dayika te de 
Di newalên dilên me de 
Sêlroyekê bi firmêskên 
Sarên tazî 
Bahozên bin lingên 
Dayikên pakrewanên 
Bajarê min 
Helbestên serxweş 
Dirêstin . 

Cobarên xemgîniyên te 
Di reyên çelexwarî de 
Bi qaserîstêrkên ezmana 
Zîna min 

pêrgî darên sindiyanê 
Zeviyên zeytonan tên 
Bi hev re bi zimanê 
"Çiyayê Kurmênc" 
li ber pêlên çemê "Arasê" 
Ya ku rojekê ji rojan 

Qehremanên Kurdistanê 
Li pişta xwe mîna fireşteyên 
Dilên cangoriyan sîwar kiribûn 
Û li ser destên şaxên bênbuharî de 
Rwaestandin 

Cobarên xemgîniyên te 
Di ber tîrêjên çavên 
Jineke Kurd re diherikîn 
Ruyên xwe bi sê rengan 
Di eniya "Çiyayê Lêlun " de çandin 
Ûçend rûpel ji dîroka kela Horî 
Ji balêndên dilên cegerşikestiyan re 
Xwendin . 

Cobarên xemgîniyên te 
Di nîva şevê de 
Li deştên bêhngenimî 
Bêhnhenarî 
Bêhnmêwên tirî 
Rastîgovendên kotirên 
Basik birîn 
Hatin. 

Cobarên xemgîniyên te 
Bi dilopên jinebiyên welatê min re 
Bi serbilindîji xwe re 
Mîvanxaneyekê di devê Hêvê de 
Ava kirin . 

Cobarên xemgîniyên min 

Xwe bi hilmên mindalên 
"HELEBCE" 

Li ber bendergeha çavên bêzar 
Şûştin . 

Cobarên xemgîniyên te 
Seqamên li ser piştên nûgihayên me 
Berfên li ser sînga destanên welatê min 
Herifandin 

Û rodankên nûhjixwere 
Bi dîdema stêrkan ava 
kirin . 

Cobarên xemgîniyên te 
Siruda "Ey Reqîb"ji xwe re 
Kirin pîrozgeh. 

Rengên xwe bi ava Kaniya Basutê 
Bi kenîna "Ednanê Cindo" 

Bi limêjên wî li ser miriyên bajarê xwe 
Dişûştin. 

Û di ezmanê keçên Efrînê de 
Fireşteyên dilên xemgîn 
Tîmar dikirin. 

Cobarên xemgîniyên te 
îro hêştin ku keskesor 
Bi rondikên xwe awênan 
Ji dilbera min re ava bike. 

Cobarên xemgîniyên te 

Bila îro di 10 Cotmehê de hestên xwe 

Bi şabûna Loriya ya rizgarkirî 

Bi rondikên bê guneh 

xwe aşle bike 

Ûbila çûkên çavên te 

Çîrokên dê û bavê di şevên Zivistanê de 

ji gulistanan re bixwînin. 

Cobarên xemgîniyên te 

Bila di nav pîsîrên dayikan de 

Bi kenîn û giriyên surûşta 

Deştên genimî 

Hêrên henaran 

Hêlanên pîrozî 

Çê kin . 

Cobarên xemgîniyên te 
Dê rojekê li ber bayên lingên 
Dapîra min 

Û di nav lêvên girê "Endarê" de 
HÛR HÛRBIBIN 
Erê EFRÎNA min 

Erêêê . 


Almaniya (Tutlîngên),15.04.2007 

Di Pasa Kurdaxê de 


Bese ! 

Çavên xwe 
Bi nêrîna çiyan 
Û giran bêşîne 
Biwestîne ! 

Bi min re got: 

Û lêvên wê li rex min 
Dilerizîn . 

Na ! 

Ezê binêrim 
Bila dilopa dawiyê 
Ji roniya çavên min 
Bikeve ! 

Ezê binêrim 
Çend dilopên roniyê 
Ji tîrêjên çavên te 
Bidizim . 

Pêlên porê dilbera min 
Nazik, nazik 
Hevdu maç dikin 
Qermîçekên bêzariyê 
Li ser ruyê wê 
Wek sînora welatê min 
Nîgar bûn ... 

Dîsan min got:Bese! 

Çavên xwe bi nêrîna çiyan 
Û giran 
Biwestîne ! 

Bêşîne Bese ! 

Na !! Na !! 

Ezê binêrim 

Çawa Ferhad bi evîna xwe 
Peykerek ji Şêrînê re 
Li ser Çiyayê Bîstunê 
Çê kir 
Ezjî 

Bi nêrîna xwe 
Wêna Barzanî nemir 
Li ser rûpelên 
Van çiyan û giran 
Ava kim ... 

Hêdî 

Bijangên wê 
Bi min re lîstin 
Kenîn 

Ez jî hîn li çiya û 
Girên Kurdaxê 
Temaşe dikim. 

/■« A 

Şerin e 


- 1 - 

Wek dilopa şebnemê 
Li ser pela 
Gulsora min 
Rûçkên Zînê 
Di cejna Newrozê de 
Bi ser lêvên Memê de 
Dikeve 
Şêrîn e !!! 

Şêrîn e ! 

Xweş e 

Wek şêrîniya gêlazên te 
Di devê min yê 
Ziya de 
Tî de 
Şêrîne !! 

Û şêrîn e !! 


- 2 - 


Şêrîna min ! 

Di çavên te de 

Erdê 

Hêvê 

Royê 


13 



Dibînim 
Bi Rojê 
Çi ya 

Û çemên min re 

Dikenin. 

Şêrîna min ! 

Surûştê bi xwe 
Bi min re got: 

Ez ji memkên Şêrîna te 
Çavteng dibim 
Bi xwe li xwe na 
Bi xwe li xwe na 
Û got: 

Ez ji keskesora 
Navka Şêrîna te 
Tengezar dibim 

-3- 

Dilbera min 
Dilê min 

Bi çiçkên te lêdikeve ... 

Porê te 

Destên te 

Gavên te 

Lîliyên te 

Zimanê te 

Hemû 

Yên min in . 

Û bi van jî 
Min helbesta xwe 
Şêrîn e 
Li teşiyê xist 
Û hûna ! 

Eycihan ! 

Ma rast ezê 
Bimrim !!!!??? 


Heleb 17. 11. 1988. 


X:Ev helbesta bi navê Şêrko BedirXan hatiye weşandin. 

Dibêjin jiyan pir xweş e 


Xweşî heye 

Rindî heye 

Çîçek bi bîn e 

Dar bi sêv û hurme ne 

Rez bi pel û tirî ne 

Bûk lewend e 

Zave mîhreban e 

Ava çeman zelal diherikin. 

Dibêjin jiyan xweş e 

Stêrk sergovend e 

Hêv rûlken e 

Keskesor xemla jînê ye 

Jin zikgiran in 

Pişkoj dipişkivin 

Çav bi kil in 

Surûştê kincên rengrengî 
Mîna keçên bedew li xwe aniye 
Dibêjin jiyan pir xweş e 
Jiyan ! Jiyan! 

Rast e tu pir xweş î? 

Keçka berşîr di pîsêrê te de 
Dilopên 

Diya xwe vedixwe 
Wek « Duhok» 

Di landika bêzariyê de 

Sêwitiya xwe gez dike 
Nalîna xwe dadiqrtîne 
Pêçên lingên xwe dimêje 
Û dibêjin jiyan pir xweş e 
Ax.JAx..! Bandora! 

Çima diya te berneavêt ? 

Xêre tu di gola hişîn de nemir 
Û Apola nebû zindî ? 

Ta ku Adonîsê me li sertextê Diyana 
Neqşa Helebçe nîgar bikira. 

Ax... ! Ax... I Yazdanê nebûyî 
Tu li ku yî? 

Dê were ! Were! Bibîne! 

Çi dibe li Kurdistanê 
Li ber çavên Ahremên 
Dê were û bibîne! 

Baweşîna zozanên me 
Ji baweşîna dê û bavê ! Yols 
Nermtir e, naziktir e 
Dê were û bibîne! 

Çima hêva me reş girêdaye ? 

Stêrk li ezmana Amedê didegirîn 
Gelî û newal li ser balgiyên tarî 
Di nav nivînên kizirî de 
Bejnên xwe bi şemrî rêxistine 
Ejdehakan çavên 
Kanî û çemên min girêdane 

Dê were! Dê were ! 

Li berbangê û hîn zûtir 
Derkeve şevînê ! 

Binêre! Çawa welatê min 
Di devê hêvê de buye pirspanek 
Canê xwe dipelîne û dixwe 
Binêre ! Binêre ! 

Çawa reben li ser bêderan 
Stêrkan dijmêrin 
Û hejariya xwe dicûn 
Dibêjin jiyan pir xweş e. 

Niştiman û perîşan cêwî ne 
Li ser herdu çavên jînê 
Xwe dirêj kirine 
Dîsan dibêjin:Jiyan pir xweş e 
Erê.. Erê û were! 

Min berdestê vê sibê 
Diyanosîs di xew de dît 
Bi min re got: 

Siba te bi xêr Kurdo! 

Li min bibore vê sibê 

Va ye min ji te re şiqnek 

Ji dara çinarê 

Li ser gorna Leyla şîn bûye 

Diyarî anî 

Dê rabe û bibore ! 

Jiyan ! jiyan ! 

Rast e, rast e 
Tu pir xweş î 
Li min bibore !.... 

Heleb .1993 


* Ev helbesta di koreke hozanî de, li Hewlêrê di 19/3/1993 an de, bi 
yadî raperîna Kurdistanê ji aliyê min de hat xwendin. 

* BandorJinck Êxîriqî ye.gava Bandora ji ezmên daket set ruyê 
zemin,wê qutiyek dagirtî ji xişm û bêtaran bi xwe ra anî û ew hemû 
bê sînor li ser ruyê erdê belav kirin. 

* Apola:Xwedayê royê ye. 

* Adonîs:Xortekî ciwan e, Xweda Afradît ji wî hez dikir. 

* Diyana:Xwişka Apola ye, Xwedaya hêvê ye. 

* lyolc:Xwedayê bê û baweşînê ye. 

* Diyanosîs:Xwedayê keskayiyê û hişînayê ye. 

Kovanek di dergûşê de dişewite 

Helbesta min 
Keçîn e 

Eger kesek evîndarê 
Xwendina wê ye 
Tenê bila bi ava çavên 
Keçika min Loriya 
Avdas bike. 

Helbesta min 
Keçîn e 

Eger kesek evîndarê 
Şûkirina wê ye 
Tenê bila ruyê xwe 
li berbangê 
Bi nîgaşên fireşteyên 
Pêçekan 

Bi axa kolanên bajarê min 
EFRÎNÊ bişo 
Û limêjên dildariyê 
Ji stêrkên bîbekên çavên 
LORIYA re 

Li ser girê Endarê bixwîne. 

Helbesta min 
Keçîn e 

Eger dayikek dilkizirî 
Dixwaze wê bixwîne 
Tenê bila bi axînên Loriya 

Serê xwe bişo 
Û li ber lingên wê 
Ji Zerdeşt re limêjan bike ! 

Efrîn ,2010 

Çi dixwazî bike ! 


Çi dixwazî bike ! 

Dixwazî bi hicîb û nivêjke 
Û dîne bin balgiya xwe 

Ya dîn û şêt. 


Dixwazî li ser eniya xwe 
Bi pênûsa zarekî 
Wêneya pêjna 
Dilberekê nîgarke I 

Li bin sîtava dareke Gêlazê 

Li ber awaz û girîna 
Latekî Lêlunê 
Ji Yezdan re 
Li mêjke I 


Çi dixwazî bike I 

Dixwazî ji xwe re 
Bike awên 

Bejin û qelfeta xwe ya genî 
Tê de bibîne! 

Çi dixwazî bike I 
Dixwazî bi cehirke I 

Di Havîna Amedê yan 

Duhokê de 
Tîbûna xwe pê 
Bişkîne ! 

Çi dixwazî bike ! 
Çi dixwazî bike ! 


Heleb, 1996 

Du kurte helbestên çêrokî 

( 1 ) 

KER 

Kerekî min hebû 
Min kuda dajot 
Wê de diçû 
Ez dibirim ser kaniyê 
Nav rêz 

Ez hildigirtim ta serê Metîn 
Di çeman re ez dibirim û tanîm 
Bi vî rengî çar demên salê 
Me bi hev re 
Bi rêzdarîderbaz kirin. 

Min rojekê jibîr kir 
Kerê xwe avdim 
Zarokên gundê me 
Di wê rojê de 
Ji dest zurîna kerê min 
XEW NE KIRIN.!!! 

(2) 


MIROV 

Azepekî min jî hebû 

Ji berbangê ta êvarê cot dikir 

Bênderên nok û nîskan tev 

Herdu jinên xwe dikutan 

Kevirên zeviyên me 

Bi piştên zarokên xwe paqij dikirin. 

Rojekê min ji wan re 

Firavîn ne bir 

Êvarê azepê min hat 

Li ber lingên min 

LIMÊJ KIR !!!!!! 


Lênîngrada berê,1985 

Wana hesêb 


Ji giyana Cegerxwînê nemir re 

Li her roja Şemiyê 
Û Çarşemê 
Li şûn wana yekê 
Ez dimînim . 

Mamostê me 

Her carê hejmara çarê 

Dubare dike 

Lê ez jîji hejmara yek 

Hez dikim 

Eger ew ji min dipirse 
Yek û yek û yek 
Û dîsan yek 
Çend in ? 

Bersivê didim 
Y E K 
Şagirt lingên xwe 
Li erdê dixînin 
Dikenin 
Dikenin ... 

Min ji wan re got: 

Hûn jî 

Ji serhevkirina hejmaran 

Tiştekî nizanin 

Çima ez bi we nakenim ? 

Minalno !! 

Ji wan şagirtekî dengê xwe 
Bi kêrç û tinazî li min bilind kir 
Û gote min:Tu çi dixwazî 
Ji min pirske 
Zîreko ! 

Baş e! Baş e! 

Bersiva vê pirsê bide min! 

Eger em hemû dewletên Ereban 
Di serhev kin 
Dê bibin çend ? 

Bi pozbilindîgote min: 

HEYŞTDEH 

Ez jî bi dengê bilind 

Kenîm,kenîm 

Ta min balindên 

Metîn 

Sevîn 

Û lawirên Geliyê Tîra 
Ji xewa şêrîn 
Şiyar kirin. 

Û min gote hevalê xwe 
Tu di ezmûnê de şikestî 
Minalo ! Minalo I 
Lê mamostê min jî 

Bi pozbilindî 

Li min temaşe kir 

Min lê vegerand 

Tu jî di ezmûnê de şikestî 

Mamosteeel!!! 

Ez nizanim çi bû ! 

Lê min xwe dît 

Di nav pêlavên şagirtan de 

Dirêjkirî me .. 

Stêrên xwe vedixwim 
Dibêjim 

Tu !Tu bi tiştekî nizanî 
Mamosteeee !!! 

Encama komkirina 
Dewletan 
DibeY E K ! 

Y E K ! 

Y E K ! 

Mamostê min ponijî 
Ponijî 

Firmêskên çavên 
Min paqij kirin 
Ruyê min maç kir 
Maç kir 
Maçççç kir 
Li ser bêhnqalingiya 
Xwe jî 

Dagrî 

DAGRÎ.... 

DAGRÎ.... 

DAGRÎÎÎÎ 


Heleb, 1993 


EvHelbeste -çîrokîdi mîhrecana helbesta Kurdî,ya yekê,sala 
1993 an de li Kelha Horî Li Çiyayê Kurmênc ji aliyê min de, tev 
helbestên din hatiye xwendin . 

Tu bi Xwedêkê medêgrî ! 


Ez nizanim 
Kînga ezê bimrim 
Lê ezê bimrim 

Banga min ji te re Mîtra 
Bila ez bi destên biyaniyan 
Netêm çalkirin 

Belkî ez li bin dareke sicê 

Yan dareke merxê 

Yan jî li ber latekî Çiyayê Robariyan 

Yan jî di nav hîmên kelha Horiyan de 

Werim veşartin 

Banga min ji te Mîtra !! 

Lê tu hogira jiyana min ! 

Keserê cegerê xwe 

Bi keserê dilê min 

Li ser termê min paqij bişo 

Rondikên çavên 

Diljînê 

Nûjenê 

Efrînê 

Loriya 

Ji rondikên çavên xwe re 
Bike havên 
Û pê mûman 

Li ser kêlkên pakrewanên Avdarê 
Biçîne !! 

Bila îro jî ava Robara Donawê 
Ji paqijbûna dilên me 
Çavteng û sermest bibe 
Bila baweşînên pêlên 
Darên derdora me 
Ji baweşînên porê te 
Yê pêldayî re 
Limêjan bikin 
Lê tu tenê jibîr meke ! 

Xanima min 

Di roja mirina min de 

Tu bi xwedêkê medîgrî! 

Û li ber gorna dayika min 
bikelîlî, lîlî lîlî. 

EMn.net 13.06. 2006 

Awaza xilxalan 


Diyarî ji giyanê nemir Reşîtê Hemo re . 


- 1 - 

Gulava hinarokên bedew 
Ji çavên xwe yên kor re 
Min kire derman 

Ew şahiyên te mîna lehiyên serxweş 
Bi ser giriyên min de ,dilop ,dilop 
Mîna barana Buharê 
Mîna Buhara dilan 
Dihatin xwarê 

Lê ez di xewnên xwe de 
Mîna zarokekî veciniqîm 
Dîsan bi kenînên te 
Bi awaza xilxala lingên te 
Dîsan ez kedî bûm 
Û di hembêzeke germik de 
Mîna dînekî ne dîn 
Zarokekî ne zarok 
Di xew de çûm. 

- 2 - 

Li ser wî girî 
Li bin wê darê 
Li ser wê darê 
Li rex wî latî 

Li ber gorna pêxember Horî 
Me dîsan bi hev re gorana Eyşa îbê 

Istra 


-3- 

Di bêhnvedanekê de te got:NOŞ ! 

NOŞ ! 

Ji bo van mûmên vêketî 
Ji bo van hestiyên lewentekirî 
Yên Reşîtê Hemo 

Ji bo van çûkên ber tîşkên rojê de difirin 

Te dîsan got: 

NOŞ! 

NOŞ ! 

Lê awaza xilxala lingên te 
Hîn di guhên min de 

Dilîzin. 

Efrîn. Avdar,2011 

Helbestekvanê Yonanî Edonîs Bodozirîs 
nivisiye; 

(...Weke hezkirina hevcêr ji zeviye re 
min jî weha ji te hez kir...) 


Çawa çav ji roniyê 
Ezman ji stêran 
Lêv ji lêvan 
Ax ji baranê 
Dil ji dilan 
Hez dikin 

Ezjîwehajite hezdikim 
Mîhrebanê ! 

Va ye ez tîpên xwe 
Bi baweşînên pêlkên te 
Morikî re 

Li ser eniya zinarekî 

Xemwar 

Dihûnim 

Û nikla pênûsa min 
Li ber awaza çûkeke 
Bêzar 
Serxweş 

Semayeke qurbetkî 
Dike 


Û li hin peyvên hindayî 
Di ezmên de firiyane 
Digere ! 

Dixwaze nanekî ji 
Zeviyên evîndaran 
Ji sibeyek te ya 
Deryayî 
Ji dilekî 
Zamdar re 
Û li ber kovanên 
Zarokekî 
Bêguneh 
Bipêje ... 

Mîna Kurd ji Avdarê 
Kurdistan ji Azadiyê re 

Lêmêj dike 

Ez jî bi ava kaniya 
Qerecornê avdas dikim 
Û li ber gorna 
Pêxember Horî 
Ji te re limêj dikim 

Dildarê ! 
Dildarê ! 

Firmêskên serxweş 


( 1 ) 


Ez kîjan stêrkê 
Kîjan fireşteyê 
Gopika kîjan gulê 
Di bîbekên çavên te de 
Biçnim? 


( 2 ) 


îro solavên evîna te 
Bi stêrkên zarokên 

Gundê min re 
Şanoyek 

Di şiketa Duderiyê de 
Ji pîrejinek evîndar re 

Lîstin. 


(3) 


Hevalo ! 

Eger tu gunehek kir 
Li ber baweşînên 
Baskên Melekê Tawis 
Û li ber ava Lalişa Nuranî 

Xwe bişo. 


(4) 

Ez zanim 
Di gewriya te de 
Roviyên gewir 
Çêlikan dikin,xerapo!! 

( 5 ) 


Hilmên kenînên te 
Kovanên min 
Heroj di bin sîtava 
Dareke Zeytunê 
Dişewitînin 
Û asoyeke keskesorî 
Ji qumriyên dilê min re 

Nîgar dikin. 


( 6 ) 

Di nav lêvên azadiyê de 
Pişkojên rengêlazî 

Nûpelên Bûkane 
Ji kolanên Efrîna min re 
Dipişkivin. 


( 7 ) 

Dayikê ! 

Lê dayikê ! 

Eger mastê te 
Ne meyî 

Tenê Dilopekji firmêskên 
Zarokekî ber dîwaran 
Têxe qazika xwe !!! 

Efrîn 15.09 .2013 

Tu yara min î 

( 1 ) 

Tu bi çavekî bî 
Bi lingekî bî 
Reben û bê dest bî 
Di landika welatê xwe de 

Sewi bi 
Tu yara min î. 


( 2 ) 

Eger bahoz û babelîskên 
Porên te reş bin 

Ava kaniyên gundê te herimî be 

Stêrkên gulistanên te 
Bi min re 
Heroj bidegrîn 
Tiriyên mêwên te 
Bi zeng bin 
Tu yara min î 

( 3 ) 

Eger nivîn û balgiyên te 
Lat û hîmên 
Çiyayê Lêlun bin 
Vedenga te 
Bêzar bin 
Pesarên sîngê te 
Girînok bin 

Çar pêlkên te bi kovanên 
Çavên zarokên min 

Bikizirin 

Dîsan tu yara min î 

(4) 

Eger bilûra te 
Tenê êş û keseran 
Bi ser min de bibarîne 
Ezê Buhareke nû 
Di pêçeka dergûşa jînê de 

Bi aramiya pelên darên 
Cegerê xwe 
Ji hechecokên dilên 
Evîndarên te re 
Bixemlînim 
Û dîsan bêjim 
Tu yara min î. 

(5) 

Ger axîn û giriyên te 
Di gewriya te de 
Bimeyin 
Û dîdema Cudî 
Bi te re xemsar bin 
Lîliyên dayikan 
Çivîkan ji hembêza te 
Bifirînin 

Dîsan tu yara min î. 

( 6 ) 

Tene duruti 
Bê kinc û dîwar in 
Peyvên gêjokî 
Di xwîna min de 
Zîl nade 
Yara min ! 

Erê yara min 
Tenê ji ber ku 
Navê te 

EFRÎN E.EFRÎN E....EFRÎN E.... 

X: Ev helbesta di mîhrecana helbesta Kurd 
,sala 2013 an de li Efrînê hatiye xwendin . 

Zarê te bê guneh me 


Te ez bi evîna xwe bê hiş xistim 
Bi bejin û balava xwe ji şehnazê daxistim 
Loman ji min meke welato! 

Ez hîn zarê te bê guneh me 
Her dem li nik te me 
Aramke welato ! 

Nûgihayên te nûjenbar 
Namînin di bin solên teresên har de 
Ew serfiraz in, ew serfiraz in 
Stîxwarê te me, berdestê te me 
Kurdistana Birîndar! 

Taca bûkan bi nalîna te re hate xwar 
Aramke welato ! 

Mij û ewirtolîli me barandin 
Emê tariyê li kelşan bibarînin 
Dilên wan ji pîsîran hilçirînin 
Emê bilind bikin ala rengîn 
Ez im, ez im zarê te bengîn 
Emê bilind bikin 

Ala azadiyê li ser baskên kevoka sipî 
Mizgîna aştiyê vê re hildin bi rûkî sipî 
Aramke welato I 

Hezar salên tu mayî zindî 
Kî bêje kesî hîn tu nedî 
Emê bêjinTu hov û gidiyê ne rind î 
Aramke welato! 

Kawayê qehreman 
Tu rizgar kirîji talan 
Gulên Yasemîn şiqin dan 
Pilingan li ser çiyan serî hildan 
Aramkewelato ! 

Tu buyî gulistan 
Te mişt kir Kurdistan 
Aramke welato ! 

Keç û xortan dan ser milan 
Soz û peyman 
Bi serên Şêx seîd 
Qazî Muhemed 

Bi namus û abruya Leyla Qasim 
Sond xwarin 

Çawa Filestîniyan bi namusa Qudsê sund xwarin 

Çawa Hoşî Mîne bi Saygon sund xwar 

Çawa Gîvara bi Havana sond xwar 

Çawa pêşmergê ne nas 

Bi axa niştiman sond xwar 

Wisa jî hîm û latên te 

Bi şîra te sade sond xwarin 

Li hemû şûnek û şarek 


46 



Bibin dînamît û volkan 
Aramke welato ! 

Çiyayên bi xwînê avdayî (1) 

Zarokên şoreşger anîne meydan 
Bi lehengî li wan dikim lêdan 
Aramke ! Aramke ! 

Bi Bûna Mîdiya re 

Gurzek gul di dest da 

Awirek li te hilda 

Berê xwe daye Rojhilat 

Derbaz kir sînorek ji polat 

Tev destgirtiya xwe hat 

Bi te re xwe germ kir li ber wî arî 

Bi lêvên hingivîn gotin: 

Ev diyarî. 

Aramke welato û bikene 
Askên nebez li dorte ne 
Aramke I Aramke I 

Gava keçek bi navê Şehnazê 

Wek çêlkên çûkan 

Li ser daran dida awazê 

Tiliyan li temburê dixist û dikire sazê 

Bi hogirên xwe re Şêrîn û Nesrîn 

Li ser giyana hevalên xwe 

Leyle û Hêvîn 
Dikirin lîlî 
Aramke welato ! 

Dengê siruda Newrozê 
Li deştanji newalan, li zozanan 
Giyanên nemiran şiyar kirin 
Bi dahol,zorne û govend sema kirin. 

Navbera tariyê û roniyê tenê perdak e 
Medîgrî! Tu tenê şahîyê li xweke 
Kî wêre bêje:Ew fîstana ne pak e ! 

Tu tenê aramke welato ! 

Evîn buye pêt di dil de 

Çemê Ferat jî nikanî bi destên xwe ewa hilda 
Tu tenê aramke ! 


Gupikên baxên te dilşad dibin 
Ava kaniyên te rûgeş dibin 
Medîgrî ITu tenê bikene welato! 
Refên Pêşmergan li rêkê ne 
Zarên te hemû li pê ne 
Tutenê bikene welato! 

Bikene 


! Bikene ! Bikene ! 


Ev helbesta di bin navê Kurdux , di kovara Kulîlk ya zarokan , 
hejmara 12, sala 1983 an de li Siwêdê hatiye weşandin . 
l.(Çiyayê bi xwînê avdayî), navê romana Bavê Nazê ye. 

Peyva min 


Hina ! Hina ! 

Ji te re peyva min 
Çi dikî bike ! 

Hez dikî 
Ji xwe re 
Bike gul 

Yan fîstana bûkan 
Yan jî gistîlkek 
Erzan 

Ji destgirtiyan re 
Yan zimanekî şêrîn 
Ji lalekî re . 

Hina! Hina I 
Çi dikî bike I 
Dixwazî bike 
Navnîşana helbest 
Û stranên xwe 

Yan jî di rûpelên 
Dayika xwe de 
Binivîsîne I 

Bike nav ji zaroyê xwe 

Yekem re 

Hejaran 

Bênavan 

Bi nav bike ! 

Eger te xwest 
Ji xwe re pê bûkekê 
Ava bike ! 

Û ji wê re bisk û pêlikan 
Bihûne ! 

Li pêş awêna çerxê 
Şeke ! 

Birêse ! 

Û sernûva hemuyan li 
Min vegerîne ! 

Hina ! Hina ! 

Peyva min 
Tu nadî,tu li min 
Venagerînî ...? 

Dixwazîji nexwaşan re 
Bike derman 

Yan kilîtekji girtiyên azadiyê re 

Ji dergehên bêzaran re 

Yan jîzengilek ji xewkiriyan re .. 

Giran e? Peyva min 
Tu nikanîji min bibî ? 

Ji camêriya xwe 
Sernûve bide min ! 

Ezê wê di xewneka 
Bajarê Efrînê de 

Mîna gulan 

Li ser gorna Cegerxwîn bireşînim . 

Bide min! Peyva min ! 

Bide !!! Zûûûûû bide !!! 

Peyva min , gula min !! 

Heleb, 20.8. 1993. 

Diyarîji Şivanperwer re 


Tu Lêxe! 

Birayê delal û birêz Şivanperwer! 
Şoreşgerê gelê xwe û welatperwer! 

Tu ciwanê Kurd î û cengewer 
Tu Lêxe! 

Bi saz û hunera xwe bilindewaz î 
Çavên reş û belek kirin pertewazî 
Tu Lêxe! 

Di rojên tarî de ji pilingan re 
Buyî berjewend 

Gulbiharên gulistan bişkojên xwe 
Vekirin bi peroş û lewend 
Tu Lêxe! 

Te bi firmêskên dilê xwe giyana 
sersaman sojand 
Tîbûna tebanên çûlê şikand 
Hîmên şaxên Kurdistanê livand 
Sersiyên tawanbaran tirsand 
Tu Lêxe! 

Wek pêlên deriya reş 

Semayê dikim li ber saza tembûra geş 

Tu Lêxe! 

Solav û çemên Kurdan 
Dîlan û aheng girêdan 
Pîr, kalên me li wan bûn mîvan 
Tu Lêxe! 

Kilamên yekitiyê tu bistirê 
Kilamên aştiyê tu bistirê 
Kilamên hevaltiyêtu bistirê 
Tu Lêxe! 

Kîn û pîsitî derxe 
Xwîna zelal û paqij bi serxe 
Tu Lêxe! 

Cegerxwîn mêjiyên me hejand 
Te jî bi wî re bedena me livand 
Tu Lêxe! 

Çîçekan baxçê me xemilandin 
Saz û dengê te bi evîn pêçandin 
Tu Lêxe! 

Bi taştê re, bi firavînê re, bi şîvê re 
Zarên berşîr awaza te dibhîsin 
Devên xwe ji memkan derdixin 
Tu bes lêxe! 

Gava hêrs û kela dilê min radibe 
Tu derman û çare lênabe 
Eger ketim derd û kulan 
Min kirxem û nalîn li ser Kurdan 
Dermanê min, ew e, tu bes lêxe! 
Kulên min jî derxe 
Tu bes lêxe! 

Birayê niştimanperwer Şivan 
Surûşta Kurdistanêtu kirîtembûrvan 
Gelî û newal bi te re bûn dilovan 
Dengê te xwe berdide bi mîhrebanî 

Bilbilan jî qebul kirin bi canî 

Dengê te bi nermîxwe berdide 

Pêlweşa Rewanê 

Dibhîsin hemû hevalên te 

Gavan û 

Bêrîvan 

Tu bes Lêxe! 

Hevsarê ji serê tembûra xwe derxe 
Şahiyê bi ser de rêxe 
Tu bes lêxe! 

Tu yîxortê Kurd bi navûdeng 
Serên dizan kire teng 
Tu bes Lêxe! 

Şehnaza şeş salî 
Navê te hildide bi xweşhalî 
Dibêje:Kasêta wî hilnadim wî alî 
Tu bes Lêxe! 

Lêxe! Lêxe! Lêxe! 


M.Nebez.Yekitiya Sovyet Lêningrad. 

Kovara Gelawêj. Sal 12-Hejmar. lCotmeh (Nisan),1991. 

Ji Bo 15 Tebaxê 


Silavek ji Kurdaxê 


Roj baş Amed 
Erê Amed 
Rast e Amed 
Ji bo wê alê 
Tu dinalê 

Erê Amed 
Histêrên çavên te 
Xwîna dilê te 
Dixemilînin bejna te 
Kurê Kurdux xwe 
Dike berdêla te 

Amed I 

Mebêje ez bê xudî me 
Ez bûka bê zave me 
Ez sêwiya ber dîwara me 
Bê kur im 
Bê keç im 
Bê bira me 
Bê heval im 
Bê xwişk im 

Li ber lêmêşta bahozan 
Pişt şikest im 

Amed ! 

Mebêje:Darên min bê ber in 
Havînan derew li min kirin 
Mebêje: Berx û pezên min bê giya man 
Buharan vir li min kirin 
Mebêje:Tariyê zora rojan birin 
Bê maf mam 
Bê al mam 
Bê dil mam 
Bê ziman mam 

Di nav pêlên babelîskên hungirî de 
Bê kes mam. 

Tu dizanî 

Gumguma ezmanê te 
Rûreş kirin neyarên te 
Ji hêstêrên çavên te 
Av didim gul û çîçekên te 

Amed ! 

Çarçira Mehabadê 

Kelha Dize 

Efrîn û Amudê 

Hemû rubar û kaniyên te 

Deşt û newalên te 

Dilbirîn in ji bûna te 

Wek evîna Memê ji Zînê re 

Wek evîna helbestvanan ji surûştê re 
Wek evîna zarên berşîr ji memkan re 
Hemû zar û pîrên me Cegerxwîn in bûna te 

Amed ! 

Roja darên zeytûnê 
Darvekirina zarên te bihîstin 
Pîk û çiloyên wan melul bûn 
Kokan perdên reş bi serxwe de berdan 
Zêta zeytûnan di daran de miçiqî 
Herkandina ava kaniyên me sekinî 
Çûk û balindên gundên Maratê û Basotê 
Serxweşîji hev re xwendin. 

Amed ! 

Mebêje: 

Kevirên min li ser keviran neman 

Dîwarên min bê stun man 

Di dilên xwe de hêviyan bermavê 

Serê xwe dadixim û ji te dikim lavê 

Di xewnên rojane de 

Destê xwe têxe destê zavê 

Di şevên Havînan de 

pê re seyranê bike li ber Hêvê 

Li baskên hêviya xwe sîwar be 

Mizgîna azdiyêji MEZLUM û EGÎT re bibe . 

X: Kurdux,kovara Berxwedan.1985. 

Sîmfoniya kovanên min 


- 1 - 

Ne ev bû sozê me 
Wek tofanekî reş 
Di Şeveke tarî 
Zivingeke hovane de 
Xwe li min bipêçî 
Di devê min de 
Çêlkên xwe tîmar bikî 

Ne ev bû sozê me 
Hogira min 
Tivinga min . ! 

Birajtin 

Li ser alafa zimanên xwe 
Nêrînên min 

Di landikê de 
Birajtin 

-3- 

Ji berbangê de 
Ez hevîra nanê 
Zarên xwe 
Bi kovanên dilên 
Sêwiyan 
Taziyan 
Birçiyan 
Distirêm 

Nanê xwe 
Di nanpêja cegerê 
Zînê de 
Dibrêjim 

Hestên 

Memo 

Bi rondikên çavên 
Zînê Vedijînim 

-4- 

Medigrî dayê ! 

Melorîne dayê ! 
Awazên kovanên min 
Li bêndera 
Şevên Pirbask 
Li Komîta Alan 
Sîwar dibinû serên xwe 
Bi xûnava sorgulan 
Û ava sipî dişûn 
Medigrî! 

Melorîne dayê ! 

-5- 

Ez helbesta xwe 
Li ber kêlkên 
Pakrewanên 
Xwekujiyê 
Bi nalîn û hêviyên 
Dildar 
Hûrik, hûrik 
Li teşiyê dixim 
Medigrî dayê ! 
Melorîne dayê ! 

- 6 - 

Ezê kevoka dilê 
Xecê 

Bi firmêskên 
Stêra Gelawêjê 
Li bin sîtava dareke 
Mîtanî 
Bişom 

Û fîstana sêrenge pîroz 
lêkim 

Medigrî dayê 
Melorîne dayê ! 

-7- 

Xama min 
Ziya nabe 
Girava xwînê 
Sînorên ser 
Ruya te 

Her roj maç dike 
Pêlkên wê 
Nermik, nermik 
Bi ser Memê de berdide 
Medigrî dayê ! 

Melorîne dayê ! 

Bi sîmfoniyên axînên min re 

Li ber alafa 

Evîna Siyamend re 

Firîkên zeviyan 
Ji Leyla re 
Bişewitîne 
Lê dayê ! 

Lê dayê ! 

Heleb, 1997. 

Şîreta Pîrê 


Li deştan li newalan 
Li çeman û giravan 
Li Ararat û Aras bûm mîvan 
Newal ne newal bû 
Şax ne şax bû 

Min got qey surûşt dernexûn bû 

Tariyê perdên bêzar 

Bi ser çiyan de berda 

Tevî gevgurên wê,min ji wir bazneda 

Awaza naya xwe 

Bi ser keriyê pêz de her hilda 

Ewran xwe kumî hev kir 
Bê şermî baranê lêkir 
Zarzîçên min bê dilovan şil kir 
Şehiniya komêtan jî destpê kir 

Li hawîrdora kavilan re çûn û hatin 
War û yêm ji min xwestin 
Piştî demek ne dirêj 
Daketim ji ser qerêj 
Babelîskên har wek dînan dilîst 

Zîpikan bi devê kun 

Xwe li terma min dixist 

Gul û qurşîn li ber lingên min diketin 

Lê herdem min hêvî dikir bi serketin 

Axînek kûr min kişand 

Min berxên xwe revand 

Sed tiv û xalî li hovan kir 

Lê çi bikim -Ew bê şer naçin der-. 

Min berê xwe da berjêr 

Zarokên xwe bibînim li bajêr 

Min xûdana tirş ji eniya xwe paqij kir 

Û malmezinan kurk û pardeson li xwe dikir 

Dîsan lêvên wan dilerizîn 

Destên wan jî diqeresîn 

Lê min li xwe kiribû kirasek 
Bi du min ketibûn çar seg 
Rastî min hat pîrek 
Gote min: Ji te re çend şîret 
Zivistan e... 

Berf û baran e .. 

Tu pir li xwe ke ... 

Havînê tu wan li bake ....! 

Min bi zorê kenê xwe anî 
Kûl û derdên xwe li ber danî 
Ez Zivistana nasnakim 

Cil û milan li xwe nakim 
Ger dixwazî loman bikî 
Divê zimanê xwe dirêj nekî 
Ger ji te tê qîretî 
Divê wê bikî bi rûmetî. 

Pîra piştxûz metal ma 

Li ser çogan rûnişt 

ponijî û li rex min ma 

Neçar bûm, min çiqina xwe avis vekir 

Hêdî wê zanî dilê min evîn kir 

Kofî li ser porê şîn rakir 

Gote min:Dilê te xweş kir 

Tu bê warî 

Ber ku dildar î 

Eger evîna te ji dayika te re hebe 
Wê te di bin baskên xwe de 
Di nav bijang û biriyan de 
Wek roniya çavan 
Bi dilşadî û viyan biparêze 
Bes hezke ! 

Evîndar be! 

Goran û Cegerxwîn jî bi dest xweke ! 

Vîkirasîjî 

Tu tim li xweke I 

X:Kurdux,Dengê Komkar,hej.80,sal,1985. 

Helbestê ! 


Xwe ji min 
Bêzar meke ! 

Stêran mebarîne 
Rûgeşa pelên xwe 
Biparêze ! 

Bêhnxweşa xwe 
Ji zarên sêwî 
Berbişîr re veşêre ! 

Helbestê! 

Bi serê Efrînê 
Ez hîn ji te hez dikim 
Lê xemsariya jînê 
Ez sergêjî kirime 
Ez çiqas dixwazim 
Careke din 

Te hembêz û bêhn biki 
Lê tirsa min ew e 



Ku ez bi bêhna 
Hulma devê xwe 
Te jî sergêjî bikim 

Helbestê ! 

Lê bi serê te 
Ez dîsan ji 
Te hez dikim 
Û bîra te dikim .... 

Efrîn.net Gulan.2005 

HEVALÊ MIN 


Hevalekî min 

Bejin dirî 

Dil pişkivî 

Hêv gez dikir 

HELBESTÊ 

Ew pîne kir 

Minalekî 

Bi piyalek 

Giyan 

Zerkek 

Rûmet 

Peyvek 

Hêvan 

Li ber hilma 

Bajarekî 

Pakrewan 

Şot. 

Lê,li roja din 
Li ber dîwrarekî 
Hilweşiyayî 
Li jêr sîtaveke 
Derewçîn 

Li bin dareke kufikî 
Dîsan wî encurên 

KERAN 

XWAR 

Bi ser min de 
Têr 

i ■ /V /v/v\/\ 

Vereşi... 1111 . 


Têbînî: Ev helbesta di mîhrecana 4 an de li Helebê ( Roja 
helbesta Kurdî li Sûriyê ) hatiye xwendin û ewa di rojnama 
Newrozê , hejmara , 10 an de belav buye . 

Hêviyek 


Eger ez li Kurdistan bûma 
Kurdekî welatperwer bûma 
Sond dixwar bi çavên Kurdistan 
Minê xwe jê re bikira quristan 
Yan jî digot:Kurdistan yan neman 

Eger ez li Kurdistan bûma 
Ev siruda pêşmergan 
Bi tivinga xwe re hildida 
Bi dengê şehnazî 
Minê bikira sazek 
Ta dilê Kurdistan dixwazî 

Eger ez li Kurdistan bûma 
Ezê bibûma pêlava mindalan 
Kewşî afretên bê alan 
Segê dergehê şehîdan 

Eger ez li Kurdistan bûma 
Ezê bibûma kilê çavên bûkan 
Bi evîn û viyan xwe bida ber nînikan 
Bigerîma li çar alî xakî Kurdistan 
Eger ez li kurdistan bûma 
Minê warek bigirta li zozan 
Xwe bikira qurbanê cejnê Newrozan 
Govend û sema bikira bê razan 


Eger ez li Kurdistan bûma 
Ezê bibûma 
Dergûşê sêwiyan 
Memkê devên zarokan 
Zimanê lalan 
Guhên keran 
Çavên koran 

Hevsarê hespên pêşmergan 

Eger ez li Kurdistan bûma 
Ezê bibûma 
Pariya devên rebenan 
Balgiya serên gavanan 
Blûra şevên şivanan 

Eger ez li kurdistan bûma 
Ez bibûma 

Baweşîna mîhreban ji Çiyayê Efrînê re 

Zar, pîrên xwe berdana xewa şêrîn 


Eger ez li Kurdistan bûma 
Ezê bûbûma 

Dilopek av ji parêzkarê niştiman re 
Rûpelek sipî ji pênûsa nobetdar re 
Mertala şerker ji qurşîna olperst re 

Eger ez li Kurdistan bûma 
Ezê bibûma 
Çîçeka sîngên bûkan 
Sersiyên darên merxan 
Tîrêjên rojên Havînan 
Barana dewetên şehîdan 

Eger ez li Kurdistan bûma 
Ezê bibûma 

Mamosteyekî sakar li dibistanê 
Pira kerwanên Kurdistanê 
Berdestê baxçevanên gulistanê 
Awaza çûkên daristanê 
Û derxistana kevok ji taristanê 

Eger ez li Kurdistan bûma 
Ezê bibûma 

Guharên keçên Kurdan 
Cegerên jinên dilêran 
Xulxala lingên pîran 

Xemla malên hejaran 


Eger ez li Kurdistan bûma 
Ezê bibûma 

Mûmek ji hevalbendan re 
Têla tembûra sazbendan 
Minê lêxista van qeydan. 

Kurdux 

Yekitiya Sovyet 


Dengê Komkar. hejmar, (51-52), sala 1983. Almaniya 
Rojava. 

Xewna Diljînê 


Dayê ! 

Kanî reya me ? 

Çima xaniya me 
Hinda ye ? 

Çima balind îro 
Li ser daran 
Bersivên sazên 
Şivên nadin 
Çima dayê ? 

Çima îro 
Li kolana me 
Mirovpêj hene 
Çi heye îro? 

Bêje! 

Dayê ! 

Ma ev xewn e ? 

Na dayê ! 

Çira Diyocînê vemirî ye 
Va ye ez dibîshim 
Dibêjin: 

EZYAN KURDISTAN 
NEMAN I 
Dayê I 

Minêş li jêr fermanî tu 
Qiseyî xwe elêm 

Mame Kew ! 

Min Kurdî Hewlêr 
Û Sulêmanî 
Niyêm ! 

Keke Kew! 

Ez ne xelkî 
Duhokim 
Yan Zaxoyî me 
Efrîna min! 

Ez ne ji bejna 
Te me jî 
Belê ! 

Belê I 

Ez kur û lawanî 

Niştiman im 

Ke min deste birinceke 

Û perçe nanî wişk 

Xwe man 

Li jêr sîtawî 

Gulegornî 

Leyla 

Exum 

Û sirûda netewke man 

Ji xwîşke xweşewîst man 

Leyla re 

Bixwênim 

Keke Kew I 

Ez ne dîlî û 

Yesîrî rêbazî 
We me 
Mame kew ! 

Belê ! 

Min xwefiroş jî 
Niyêm 
Min yan ez 
Dilber û serxweşî 
Kurdistan im 
Min şîrî 
Peymangey 
Dilsozî 
Xwerdiwe 
Ke min 
Weku êwe 
Laperî reş 
Naxwênim !! 
Mame Kew I 
Keke Kew I 
Be yarmetî êwe 
Li we epirsim 
Minalekan yadgarî 
Eken 

Li hev dixin 
Dîsan 
Lihevdixin 
Kekê Min ! 

Mamê min ! 

Min 

Pêxweşhal im 
Ke 

Xewnekey xwem 
Pê bilêm 
Min Pîremêrd 
Hacî Qadirî 
Koyî 

Bem çawekan 
Dîtiwe 

Li min Epirsîn 
Eyan 

Pêşeng û rêberekeman 

Em roj 

Weku 

Minalekanî 

Çerxî raborduman ?? 

Ez lal bûm 

Li ber heybetên wan 
Min nizanî 
Ji şerma re 
Tiştek bigota !! 

Ewan bi yek deng 
Gotin min: 

Awirên çavên te 
Me didoşin 
Kî wê şîr 
Vexwe 

Diljînê ? 


Mame kew ! Keke Kew ! 
Miniş li êwe pirsiyar 
Ekem 

We ji kê destur biriye ?? 

Ji Laleşê yan ji Sapor 
Ji xunceya sahol 
Yan ji hestiyên bîn 

Susinî 

Yan 

Ji Jinebiyên 
Şevên avis ?? 

Minêş li êwe 

Pirsiyar 

Ekem 

Ewî pêm kird xêr 

Lêm bû, be gurek û şêr ??? 


X: Ev helbesta li dijî şerê birakûjiyê hatiyê 
hûnan,lewra bi du zaravên têkel hatiye nivîsîn. 


Diyocîn : Feylesofek Êxrêqî ye , rojekê ewî çira xwe , dest 
xwe kir û li kolanan li rastiya mirovan digeriya . 

X:Xewna Diljînê di rojnama( Newrozê ) hejmar.di bin 

navê Şêrko BedirXan , sala 1996 an de hatiye weşandin. 

Pela min 


Di payiza temena min de 
Pelek ji dara Gêlazê 
Mîna pêriyekêji buhuşta 
Dilê Efrînê 

Bi kotirên çavên Loriya re 
Di giyana dayikeke 
Bejin dirêj de 
Semayeke sê rengî 
Dikir. 


Efrîn ,26.12. 2009 

Tenê pirsek 


Ma çê dibe 

Ez di bin tîrêjên çavên te de 
Mîna zeviyeke ziya yî 
Ji ber qelîştekê binalim ? 

Û tu şerbeta gêlazên xwe 
Bi ser min de nedoşî ? 

Lêvên qermiçî 
Bi bêhn û xûhdana xwe 
Venejînî ? 

Ma çê dibe perîxana 
Rindan !! 


Efrîn net.2.9.2006 

Merze Xan 


Xûşka me ! 

Mîhrebanê ! 

Çûkşengê! 

Kê got tu 

Çuyî dilovaniya xwedê ? 
Na! 

Tu mîna dara gula yî 
Gulek ji te çelmisî 
Lê te hezar gul 

Sor 

Zer 

Kesk 

Bi nermîna awazên xwe 
Di gulistana dilê min de 
Çandin 

Bi firmêskên biyanyê 

Avdan 

Merze Xan ! 

Tu stêrka Gelawêj bû 
Ji nişkava 

Taristanek bê ceger 
Xwe li te pêçand 
Lê te hezar stêrk 
Di giyanên hawriyên xwe de 
Vêxistî 
Hêştin 


Mîhrebanê! 

Ez ne hunermend im 
Lê nizanim 

Çawa awaza goraniyên Kurdî 
Dê bê bejna te 
Bê hawara dilê te bijîn ? 

Lê ez zanim 

îro li Sine 
Amedê 
Sulêmaniyê 
Efrînê 

Bêzarî ye...Xemgînî ye ...Şênî ye .. 
Xûşka me ! 

Tiştekî din nikanim 
bi te re bêjim 
lê tika ye 

pir silavan tevî gurzên gulan 

Ji gulistana xewnên 
Keçên min 
ji van nemiran re 
Eyşe Şan 
Meyrem Xan 
Arêf Cezrawî 
Mihemed Şêxo 
Hesen Zîrek 
bi xwe re bibe ! 

Gelawêj Xan ! 

Tika ye 
Merza Xan . 

Efrîn net, 27.09.2005 

Çav 


-1- 

Eger tu bê mal î 
Bê warî 
Bê dilberî 

Bê heval û welat î I!!! 
Were ! 

Nermik, nermik 
Di kenara çavekî min de 
Holkekê ji darên Gûzê 
Ji xwe re ava bike I 

- 2 - 

Payîz 


Payîzê I 

Çima tu li pir welatan 
Salê carekê dibî mîvanekî 
Xwînsivik? 

Lê tu salê çar caran 
Bi xwîngiranî 
Min şilf tazî dikî ???? 

-3- 


Bext 


Kî dibêje ez diçim 
Her derê? 

Kê got ez dikevim her malê ? 
Tenê ez dibim 
Hevalê dilxwazan ? 

Ma hûn jî weke min 
KOR IN?? 


Almaniya 2006 


www. Pen-Kurd.Org, malpera yekitiya nivîskarên cîhanê. 

Tika ye ! 


Peyva min 

Di nav hesteke nîvmeyî de 

Xwe pêçaye 

Bi lingên xwe 

Li dilê min yê avis dide 

lê min guh nedayê 

Nişkava dilopên 

Stêrên min 

Ser ruya Efrîna me 

Ya heft salî de barîn 

Awênek biçûk 

Jê ava bû 

Min tê de xwend 

Ev peyva min e 

Ev hesta min e 

Ev bejna min e 

Şerm meke ! 

Min bide hemû xwendevanan! 

Eger xwestin, bila min li hev bipêçin 
Û weke kizotekê bavêjin ser êgir 
Eger alaf bilind nebû 
Dost û hogirên min 

Li biyanistanê li ser rûpelan pir in 
Hema wan jî bi min re 
Bişewitînin 
Tika ye ! 

Xweliya wê 

Ji kildana çavên Efrîna min re 
VEŞÊRIN 

Belkî ez dîsan bêm vejandin 
Û di cegeran de bimînim zindî 


Tutlîngên ,2.1.2001 

Roksana 


Bextel lêhat, çawa bû 
Me nizanî 
Keça min Roksana 
Dayika wê Gelawêj 
Û ez di hundirê Mozexana 
ERMÎTACÊ de bûn 

Dîwarên wê çavên me 
Vebrûsandin 
Tabloyên wê derdên me 
Di xwe de çalkirin 

Rêbera me ya Rus 
Bi şaristaniyên xwe 

Şehnaz bû 

Û Roksana histêrên xwe 

Dimêt 

Lê min di pêjna xwe de 

Seyran dkir 

Ne surûştê û ne jî ruya dilbera min 

Mîna vê seyrangehê bû 
Gelawêjê bi maçên xwe 
Dara çinarê li ser ruyê 
Roksana nîgar dikir 
Nazên wê 

Di hestên xwe de vedijand 
Ez ji xewnên zarokiyê 

Şiyar bûm 

Bê serdor 

Min ji Roksana pirs kir 
Roksî! Roksî! 

Eger hinek seyranvan 
Li welatê me seyranê bikin 
Eyan em jî mîna Nataşa 
Şehnaziyê bi bajarvaniya 

xwe bikin . ??? 

Ewê gote min: 

Ere, ere 

■ A . A A • A I A A I A A 

Le tirejen kamiram, hevi, 
Melûlî,bêgunehî 
Ji çavên hingivîn 
Bi ser rûçka wê de diherikîn 
Tabloyeke hunerî ava dikir.. 

Û gote min: 

Ere, ere 

Eger siba ez bibim 

Rêvebira seyranvanan 
Ezê wanan bibim 
Goristana nemiran 
Û bêjim ev e: Mozexana yekê 
Ezê wan bibim 
Ber nalîna pîrejinekê 
Û bêjim:Ev mozexana dudiyê ye 
Ezê wan bibim 
Cem sêwiyekî bêwar 
Bêjim:Ev mozexana sisiyê ye 
Ezê wan li serên çiyan bigerînim 
Û bêjim:Ev mozexana çarê ye 
Ezê wan bibim nik mij û dûmanên 

hembêzan 

Bêjim:Ev mozexana pêncê ye 
Eger serdanvanên me westiyan 
Ezêwanbibim mozexana şeşê 
Çar çûk li ser gulekê ne 
Qumriyek li hevalê xwe digere 

Ez wan bibim mozexana heftê 
Çavên hespekî vedibrûsin 
Û li şahsîwarê xwe diger 

Ezê wan bibim mozexana heyştê 
Darekê stuyê xwe bi keskesorê ve 

Girêda ye. 


Ezê wan bibim mozexana nehê 
Kanî digrîn 

Balêndên keleş avê jê vedixwin 

Eger seyranvanan tabloyên min 

Begem nekirin 

Melûl me be bavê min! 

Eger ez bûm dehsalî 
Ezê wan vê carê 
Bibim mozexana dehan 
Gulek di destê Roksanê de ye 
Bi çûkê re 

Qumriyê re 
Hespê re 

dikeeeeene ..... 


Wergera vê helbestê bi Erebî di kovara Metîn de ,hej,17 
,sal 1993 de di bin navê Şêrko Bedirxan de hatiye 
weşandin . 

Xaskiya 


Xaskiya helbestên min 
Xûnava gulan buya 
Û min pê Solavek 
Di dilê dildara xwe de 
Ava kira 
Li ber awaza wê 
Dilê min bi Viyanê re 
Govendek girêda 
Xaskiya ... Xaskiya .. 


Efrîn . 1991 

Ey hevalo 


Ey hevalo, ey dilgîro! 

Çiqas tu cengbaz î,ey şêrîno 
Ez gulbuhar im,tu qehreman î 
Li ber cegerê min tu giranbuha î. 

Ey hevalo, ey dilgîro 

Kanî ew rojên zêrîn, cewherîn? 

Li ser xaka Kurdistanê me dikir gazî 
Di newalan de li zozanan 
Li nav baxçên henaran 
Bi hev re dibûne parêzkarên Kurdistan 

Ay hevalo, ey dilgîro! 

Ez giyanê te dikim ala rengîn 
Ji hestiyên te çê dikim tang,tiving 
Û mertîn 

Çavên te ji min re dibin dûrbîn 
Nema bi ser min de tê xopîn 
Ey hevalo,ey dilgîro! 

Çiqastu giyanbaz û şêrîn î 
Xaziya min li canê te 

Şehnama dilzoziyê,bûye fener û şemala te 
Bext û buhuşt bûn parên te 

Ey hevalo, ey dilgîro! 

Yan îro yan sibê dî 
Tême cem te bi mîvandarî 
Bi hev re binoşin piyalek bi dilşadî 
Ey hevalo, ey dilgîro! 

Çiqas tu cengbaz î, ey şêrîno! 


Kurdux,Yekitiya Sovyet. 


Kovara Roja Nû,hej.(34,35),sal.l982,Siwêd. 

X:Ev helbesta li ser Xalidê Basotê ye,ew şehîd bû. 

VIRUS 


Ewî gote min: 

Vîrus ketiye kompiyotera min 
Ez nikanim ramaneke din 

Binivîsînim 

Bi ser de jî 
Ez nexwaş im 
Min gote wî: 

Derbazbuyî be 

Lê tenê Xwdayê mîhreban 

Te ji vîrusa " EZ" 

Biparêze 

Biraaaaako! 


Almaniya 2006 

NANÊ LORIYA 


Nanê min 

Ji yê te xweştir e 

Çimkî 

Keçên min 

Li ser alafên 

Dilên xwe 

Ji min re 

Nanê min dipêjin 
Nanê min 
Ji yê te xweştir e 
Çimkî 
Keçên min 
Dirumên hêviyên 
PÊŞEROJÊ 
Bi dilopên 
Stêrên xwe 
Hevîra nanê xwe 
Distirên 
Nanê min 

Ji yê te xweştir e 
Çimkî 
Keçên min 
Berbangê 
Bi xûnava gulên 
Gundê me 
Bi hêvana 
Hêviyên LORIYA re 
Bi germî 
Li ber serê min 
Bi findên 
Narîn 

Dîdiniiiiiiiiiiiiiiiiiiiiiiiiiiin. 

Xewnek 


Ez ji hechecoka 
Xwe re 

Ya li ser dara Sicikê 
herdem li stêrkekê 
Temaşe dike. 

Li ber awaza Solava 
Meydankê 

Li ber hênkayiya darên Henarê 

Li Kurzêlê 

Nazik, nazik 

Li têlên dilê xwe dixim 

Û ji rinda rindan re 

Stranekê li ser guleke çelmisî 

distirêm. 


Almaniya,2002 

Helbest 


Diyarîji konferansa çîroka 
Kurdî re li Amedê 


Helbestek nexweş bû 
Dilê wê vekirin 
Girek peyvên avis 
Sermest 

Di kerwaneke dirêj de 
Li pişt hev sîwar bûbûn 
Ji dildarên çîrokên jînê re 
Destanên evînê dihûnan 
Û ramanên bajarê xwe 
Bi ava çavên jinebiyên Amedê 
Mehabadê 
û Helebce 
Dişoştin . 


Çîrok 

Çîrokek bi tijî dengê xwe dikeniya 
Ji wê pirsîn, çima ? 

Vê carê çîrokê qêrîn kir 

Dîsan ji wê pirsîn çima? 
Çîrokê herdu destên xwe 
Danîn ser pêsîrên xwe 
Dagrî û got:îro Rişkooooo jî 
Bûye xazgênciyê min.!!! 


Efrîn ,1-2.2010 

Hevalo! 


Eger peyvên te 
Mîna şîrê dayikan bûna 
Minê bi dilopên çavên Loriya 
Ewanan ji sêwiyên peyvan re 
Bimeyanda !!! 


Di peyvên şelqandî de 
Tenê şelme şiqin dide 
De bila mirîşkên dirawsiyên me 
Di nav de 

Zemawendên xwe li darxînin. 

Hevalo! 

Egertu di zeviya dayika min de 
Mêweke rezan buya 
Minê hersal bi şeya keçeke narîn 
Tuşekira !! 

Eger tu çarika ber zikê dapîra min buya 
Minê heroj tu bi gulava çavên xwe 
Li ber çêlxana Çiyayê Lêlun bişûşta. 

Sibeyek 


Ji rûreşan re 


Sibeyek 

germeşîr 

Sor 

Zer 

Kesk 

xwe di nav terma asoyê de 

çand 

Li piştê perwîna dilekî 

Sîwar bû 

Ger min gavek 
Bervê avêt 
Pêlkên xwe li ser 
Dîma Hîvastos de 
Berda. 

Ger min gavek din 
Ber wê de avêt 

Dîmitir serê xwe 
Di nav zeviyê min de 
Rakir. 

Ger min gava sisiyan 
Ber wê de avêt 
Şîmîra jî pê re 
Beravêt. 


Şêrko Bedirxan,Heleb,1994. 


Ev helbesta di şevbuhêrka bîranîna Ehmedê Xanî, sala 1995 
an de li Helebê hatiye xwendin . 

1- Hîvastos : Ew li nik Yonaniyan xwdayê bêzarî û 
reşiyê ye . 

2- Dîmîtir: Ew li nik Yonaniyan xwedaya zeviyên 
gênim e . 

3- Şîmîra: Ev hovek e; Beşek ji wî şêr e, beşek bizin e 
û beşê sisiyan mar e, 

lê ev hova ji aliyê qehreman Bîlerofon hate kuştin . 

Pela min 


Di payiza temenê min de 
Pelek ji dara Gêlazê 
Mîna pêriyekê 
Ji buhuşta dilê Efrînê 
Bi kotirên çavên Loriya re 
Di giyana dayikeke 
Bejin dirêj de 
Semayeke sê rengî 

Dikir. 

Efrîn ,26.12. 2009 

Tu 


Diyarî ji Cegerxwînê nemir re 


Tu 

Û Hêva xwe 
Hêv û stêrkên xwe 
Stêrk û dilberên xwe 
Hemû li ser sîngê min 
Bi hev re 
Xwe palvedin 

Dîsan ezê we hemêz kim ... 
Tu 

Û çiyayên xwe 
Çiya û newalên xwe 
Newal û deştên xwe 
Deşt û darên te 
Darvekirî 

Bajar û gundên kavilkirî 
Hemû li ser serê min 
Danîşin 

Dîsan ezê we ramûsim .... 
Tu 

Û sînorên te 


Û bêzariyên xwe ve 
Bêzariyên te 
Û hogirên xwe ve 
Hemû xwe 
Li dora min 
Weke tofanekî 
bipêçin 

Dîsan ezê bi we re 

Bikenim 

Li asoyê 

Rûmetdar 

Bi serbilindî 

Binêriiiimmm. 


Efrîn, 22.10.1988 


Ev helbesta di kovara Gulistan , hejmar 
(. ) sala 1994 an de hatiye weşandin . 

Dîsan ez 


Eger ez 

Li dilbera xwe guhdar kim 
Ew ji dilbera xwe re 
Distirê 

Eger ez li dilbera xwe guhdar dikim 

Ewa ji welatê xwe re 

Distirê 

Gava min 

Li welatê xwe 

Nêrî 

Ew destanan dihûne 
Gava min ewxwendin 
Ew bi destên min de 
Bûn çiyayekî bejin bilind 
Stêrkên ronak 
Ez hilkişîm jor 
Ew bûn 

Giraveke xemgînên 
Meyayî 

Li ser lêvên wê 
Bernava ez 
Bê şermî 
Bi pêlavekî 
Gemarî 
Nasnama xwe 
Hilda 

Û disan got: 

Ez 

Ez 

Lê min 
Axa sor 
Ramûsand 

Û 

Çaveke xwe daye 
Sêwîyekê. 


13 Ev helbesta di mîhrecana ( 4 ) an de li Helebê hatiye 
xwendin , her weha jî ew di rojnama Newrozê , hejmar (10) 
de hatiye weşandin .Heleb, 1995. 


111 




Du kurte çîrokên helbestî 


( 1 ) 

Azadiyê dagrî 
Kevoka min 
Li ser dara Gûzê 
Li ber strana kaniya 
Gundê min 
Bi sirudeke xemgînî 
Jê pirsî 

çimmmmmaa ? 

Azadiyê got: 

Ez tu kesî 

Bi qaserî bejna xwe 
nabiiiiinim. 

( 2 ) 

Buharê 
Rengên xwe 
Ji xwe çirandin 
Kevoka min dîsan 
Jê pirsî. 

Lê te xêreeeeeee? 

Buharê jî dagrî û got: 

Dizên rengên min pirrrrrrr bûne 

Heleb 15.12. 1996 

Dayika min 


Diyarîji kevirên Kobaniyê re 


Ji stêrkên çavên 

Hêva xwe 
Ji kenînên stêrkên 
Amedê 
Efrînê 
Mehebadê 
Û Dohukê 
wêneya şêrekî 

pîdar 

bi destên Anahîta 
Xwedaya ciwaniyê 
Li ser singê te 
nîgar dikim 
dayika min 
dîlbera min. 

Dilê min bi dilan re 
çavên min bi çavan re 
hestên min bi hestan re 
gulistanekê di hembêza 
dayikeke hindayî de 

avdide 

XXX 

Li ber siya dareke henarê 
dareke zêtunê 
dareke hecîrê 
li ber ronahiya çavên 
zarokên penaber 
destanên mêraniyê 
ji te re dixûnim 

dayika min. 

XXX 


Dayikê! 

asoyek keçane 
xwe li pişt ewrên 

şermbûnê 

veşartibû 

bi lorîna jinebiyeke aware 

bi axîna çûkên zamdar 
asoya min 
di hembêza min de 

gulveda 


XXX 

Dayika min! 
vê sibê 

di bibekên çavên te de 
min nêrgizek çand 
niha 

pelên wê xwe li nava min 
digerînin 

û digerînin 


Daykê! 

stêrên çavên xwe 

vemexe! 

pişkojên jiyana min 
dipişkivin 
û dipişkivin. 

/V 

Iro 

siba 

du siba 

û sê siba jî 

ezê serê te 

bi ava kaniya Lalişê 

û helbestên Cegerxwên 

bişom. 

XXX 

Dayê! 

fîstanên reş 
li ber tîrêjên 
çavên zarokên te 
kovanên lat û 
hîmên bajarê min 
li ber hilmên 
balindên te 
çit, çit dirizin 
û dilopên xûnava 
dilên şahsîwaran 
te vedijîne 

dayê! 

dayê 

Bahozên berfane 

evîna çiyayên 
Sevîn 
û Araratê 
ji te re avdide 
û kenêên zarokên te 
di landikê de dişon 
dayê. 


Lê dayê! 
stêran vemexe! 
ezê li zemawenda 
fireşteyên dilan 
ji te re sirûda Ey Reqîb 
bistirêm 
Medigrî dayê 
Medigrî! 

Ma ne navê t 
KOBANÎ YE 
Dayê! Dayê! 

Efrîn. 

15.10.2014 

Ji berhemên nivîskar: 


1- Rola kovara (Dengê Komkar) di tevgera azadîxwaza 
Kurdistanê de. Nama Doktoriyê,1988,Lênîngrada berê, 
bi zimanê Rusî,(Lêkolîn) Sovyetistana berê. 

2- Bi kurtî dîroka lêgerînên zimanê Kurdî û zaravên Kurdî. 
Prof: Qenatê Kurdo bi zimanê Rusî, Sovyetistana berê. 
Werger bi zimanê Erebî,1991, ( Lêkolîn),Sûriyê. 

3- Bi kurtî dîroka wêjeya Kurdîya hevdem.Dr.Marof 
Xeznedar bi zimanê Rusî,Sovyetistana berê.Werger bi 

